stanford-oval/wikipedia huggingface dataset:
จิ่ง ไต้อิง
ประวัติ > ยุคทอง (พ.ศ. 2527-2529)

นับตั้งแต่ปีพ.ศ. 2527 เป็นต้นไป เข้าสู่ยุคที่เธอได้รับความนิยมอย่างแท้จริง
ประเดิมด้วยบทบาทองค์หญิงสี่ ในละครแนวราชวงศ์เรื่อง ยุทธจักรชิงจ้าวบัลลังค์ (The Foundation 1984) ที่เธอได้ร่วมแสดงกับดาราชื่อดังแถวหน้าของทางช่อง เช่น หวงเย่อหัว เหมียวเฉียวเหว่ย ทัง เจิ้นเยี่ย และดาราสาวชื่อดัง องเหม่ยหลิง ซึ่งเรตติ้งก็ได้รับความนิยมเป็นอย่างดี
ตามต่อด้วยละครยอดนิยมแห่งปีเรื่อง จอมยุทธอุ้ยเสี่ยวป้อ (The Duke of Mount Deer 1984) ที่มีดาราชายดาวรุ่งมาแรง เหลียงเฉาเหว่ย
และดาราชายชื่อดัง หลิวเต๋อหัว แสดงนำโดยในเรื่องนี้เธอรับบทเป็น องค์หญิงเจี้ยนหนิง (建宁) ที่มีนิสัยเอาแต่ใจตัวเองและดื้อ และเป็นหนึ่งในเมียทั้งเจ็ดคนของ อุ้ยเสี่ยวป้อ
ซึ่งเธอก็สามารถสวมบทบาทละครตัวนี้ออกมาได้อย่างดีเยี่ยม จนเป็นที่ชื่นชอบของเหล่าคนดูละครในตอนนั้นเป็นอย่างมาก ถือได้ว่าเป็นผลงานการแสดงที่โดดเด่นและเป็นที่จดจำมากที่สุดในชีวิตการเป็นนักแสดงของเธอ
และอีกหนึ่งผลงานละครแนวสากลย้อนยุคเรื่อง
ชะตา ชีวิต (Summer Kisses, Winter Tears 1984) เป็นการร่วมงานกับ เหมียวเฉียวเหว่ย ทังเจิ้นเยี่ย และดารานักร้องชื่อดัง เหมยเยี่ยนฟาง ซึ่งในละครเรื่องนี้เธอได้มีโอกาสโชว์ความสามารถทางด้านการร้องเพลงประกอบละครอีกด้วย
ถัดมาปีพ.ศ. 2528 ผลงานละครดังเรื่อง จิ้งจอกภูเขาหิมะ (The Flying Fox of Snowy Mountain 1985) นำแสดงโดยดาราชั้นนำมากมาย เช่น หลี่เหลียงเหว่ย เจิงหัวเชี่ยน จ้าว หย่าจือ เฉิน ซิ่วจู ชี เหม่ยเจิน ซึ่งเป็นอีกผลงานละครที่โด่งดังมากอีกเรื่องหนึ่งของปีนั้น เมื่อได้ออกฉายก็นำพาชื่อเสียงให้แก่เหล่านักแสดงในเรื่องรวมไปถึง จิ่งไต้อิง มากยิ่งขึ้นซึ่งในเรื่องนี้เธอรับบทเป็น เที้ยเล้งซู่ ต่อมาในปีเดียวกัน เธอได้ยื่นคำร้องขอยกเลิกสัญญากับทางทีวีบี (TVB) ด้วยเหตุผลของเธอ คือ ช่วงหลังทางต้นสังกัดทีวีบี มักส่งเธอให้ไปแสดงในละครแนวกำลังภายในโบราณติด ๆ กันหลายเรื่อง ซึ่งทำให้เธอรู้สึกว่าไม่มีอะไรใหม่ ดังนั้นเธอจึงมีความคิดที่จะลาออก(ขอยกเลิกสัญญาก่อนหมดสัญญาจริง) แต่ทางทีวีบี ไม่อนุมัติเพราะเห็นว่าเธอเหลือสัญญาการเป็นนักแสดงกับทางช่องอีกแค่ปีเดียว
ต่อมาในปีพ.ศ. 2529 ผลงานละครเรื่องสุดท้ายก่อนที่เธอจะออกจากสถานีโทรทัศน์ทีวีบี ในช่วงกลางปี คือละครกำลังภายในฟอร์มใหญ่เรื่อง 
เล็กเสี่ยวหงส์ (
The Return of Luk Siu-fun 1986) ฉบับว่านจือเหลียง แสดงนำ โดยมีนักแสดงสาว เฉินซิวจูรับบทเป็นนางเอก โดยในเรื่องนี้เธอรับบทนางรอง  ซิปิง  ที่ขโมยซีนบทนางเอกของเรื่องเป็นอย่างมาก และยังเป็นอีกผลงานการแสดงที่สร้างชื่อเสียงให้กับเธอเป็นอย่างมากอีกเรื่อง พอถึงกลางปีเธอได้ตัดสินใจไม่ต่อสัญญาการเป็นนักแสดงกับทางค่ายและออกจากสถานีโทรทัศน์ทีวีบี พร้อมกับดาราสาวนักบู๊ หยาง พ่านพ่าน ที่หมดสัญญาในปีเดียวกัน ทั้งสองดาราสาวบินไปไต้หวันเพื่อเซ็นสัญญาเป็นนักแสดงกับทาง สถานีโทรทัศน์ทีทีวี (TTV) และมีผลงานละครที่ทั้งสองดาราสาวได้แสดงร่วมกันในเรื่อง เดชเซียวฮื้อยี้
 (新絕代雙驕 1986) ฉบับไต้หวัน 30 ตอนจบ ก็ได้รับความนิยมที่ไต้หวันเป็นอย่างดี
ประวัติ > ออกจากวงการ (พ.ศ. 2530-2561)

ในปีพ.ศ. 2530 จิ่งไต้อิง ได้ประกาศหันหลังให้กับวงการบันเทิงอย่างเต็มตัว ด้วยวัยแค่ 25 ปีโดยเธอให้เหตุผลว่า เธอรู้สึกอิ่มตัวกับงานแสดงและมีความขี้เกียจ อาจเพราะเธอหมดไฟไม่มีความกระตือรือร้นเหมือนแต่ก่อน เธอรู้สึกว่าในวงการไม่มีอะไรใหม่ที่ท้าทายเธออีกต่อไป อีกอย่างเวลามีข่าวลือต่าง ๆ เธอไม่ชอบการตอบคำถามนักข่าวเพราะเธอขี้เกียจอธิบาย หลังจากนั้นชื่อเสียงของเธอก็ค่อย ๆ เลือนหายไปจากผู้ชมและสื่อ
ในช่วงปีแรก ๆ ที่เธอถอนตัวออกจากวงการก็มีข่าวว่า เธอไปทำงานขายประกันที่บริษัท ประกันชีวิตแห่งหนึ่ง ในฮ่องกงและใช้ชีวิตแบบคนธรรมดาทั่วไปไม่หวือหวาเหมือนตอนเป็นดารา และช่วงนี้เองที่เธอได้ไปติดต่อขายประกันชีวิตให้กับหนุ่มเศรษฐี หยาง เจียนัน และพบรักกับเขาซึ่งในตอนนั้นเขาคนนี้ดำรงอยู่ในตำแหน่งผู้บริหารของสถานีโทรทัศน์ทีวีบี ไม่นานหลังจากคบหาดูใจกันทั้งสองได้ตัดสินใจแต่งงานกันอย่างเงียบ ๆ โดยที่ไม่มีใครรู้เลยว่าพวกเขาแต่งงานกันเมื่อใด จนมารู้อีกทีตอนที่ทั้งคู่มีบุตรสาวด้วยกัน 1 คนพวกเขามีชีวิตครอบครัวที่อบอุ่นและเป็นส่วนตัวมากไม่ชอบเปิดเผยต่อสาธารณะเลยไม่มีข่าวใด ๆ ปรากฏในหน้าหนังสือพิมพ์
หลังจากเงียบหายไปจากสื่อนานเฉียด 30 ปีจนชื่อของเธอแทบจะไม่มีใครเอ๋ยถึง แต่แล้วในปีพ.ศ. 2557 ตัวเธอในวัย 52 ปีก็กลับมาเป็นข่าวตามสื่อในจีน, ฮ่องกง และใต้หวันอีกครั้ง เมื่ออดีตดาราสาวสมทบชื่อดัง จิ่งไต้อิงได้สมัครบัญชีเข้าใช้งานที่เว๊ปไซต์ชื่อดัง ซินล่างเวย์ปั๋ว (weibo) และได้โพสต์ข้อมูลส่วนตัวพร้อมกับรูปภาพปัจจุบันของเธอลงไปและเนื่องจากใบหน้าของเธอที่ดูอ่อนเยาว์ กว่าอายุจริงมาก ปรากฏว่ามีหลายสื่อจำเธอได้และนำภาพเหล่านั้นมาลงเป็นข่าวสร้างความฮือฮาในระดับหนึ่งให้แก่ตัวเธอกลับมาเป็นที่สนใจได้มากพอสมควรโดยที่ตัวเธอเองก็ไม่ได้ตั้งใจจะให้เป็นข่าวแต่อย่างใดเพราะเธอชอบชีวิตปัจจุบันที่เงียบสงบ จนต่อมามีข่าวว่ามีเพื่อนเก่าในวงการบันเทิงพยายามติดต่อชักจูงให้เธอหวนกลับเข้ามาในวงการแสดงอีกครั้ง แต่เธอบอกว่าต้องปรึกษากับสามีก่อนและตัวเธอเองก็ชอบชีวิตที่เรียบง่ายในปัจจุบันมากกว่าและไม่เคยคิดที่จะกลับเข้าไปในวงการอีก ต่อมาข่าวเกี่ยวกับตัวเธอก็เงียบหายใป
ประวัติ > กลับเข้าสู่การแสดงอีกครั้ง (พ.ศ. 2562-)

ล่าสุดต้นปีพ.ศ. 2562 มีข่าวว่อนสะพัดไปทั่วฮ่องกงว่าอดีตนักแสดงสมทบชื่อดัง จิ่งไต้อิงในวัย 57 ปีตัดสินใจกลับเข้าสู่วงการแสดงอีกครั้งหลังจากห่างหายจากจอละครไปนานกว่า 32 ปีโดยเธอได้รับงานแสดงละครสากลยุคใหม่แนวดราม่าในเรื่อง ราชินีปลดเกษียณ (退休女皇 2019) ให้กับทาง
สถานีโทรทัศน์ ค่ายViuTV ซึ่งเป็นสถานีแห่งหนึ่งที่ทางเกาหลีร่วมหุ้นกับทางฮ่องกงมาเปิดไว้ตั้งแต่ปีพ.ศ. 2552 โดยเธอได้ให้สัมภาษณ์ในการกลับมาแสดงอีกครั้งว่า แรกเริ่มเธอไม่คิดจะที่จะกลับมารับงานละครอีกเลยถึงแม้เพื่อนสนิทในวงการจะพยายามหว่านล้อมให้เธอกลับมารับเล่นละครอีกครั้งก็ตาม แต่ที่เธอได้ตัดสินใจกลับมารับเล่นละครให้กับทางค่ายViuTV ก็เพราะว่าเธอได้ลองอ่านบทที่ทางช่องยื่นมาให้และเธอถูกใจบทที่เธอจะได้แสดงในละครเรื่องนี้มาก
เพราะมันเป็นเรื่องของความสัมพันธ์ที่ขัดแย้งระหว่างแม่กับลูกชาย และอีกอย่างคือส่วนตัวเธอเองก็ชอบดูซีรีส์จากประเทศเกาหลีเป็นทุนเดิมอยู่แล้ว ซึ่งตัวเธอเองก็ไม่ได้ดูละครฮ่องกงมานานมาก ๆ แล้ว เมื่อนักข่าวได้ถามว่าเธอเคยได้กลับไปดูผลงานละครเก่า ๆ ที่ตัวเธอเองแสดงไว้กับทางสถานีโทรทัศน์ทีวีบีบ้างไหม คำตอบอันน่าตกใจก็คือเธอไม่อยากกลับไปดูละครที่เธอเคยแสดงไว้กับสถานีโทรทัศน์ทีวีบี 
เพราะเธอรู้สึกว่าตัวเธอไม่สวย
ผลงานการแสดง

ละครโทรทัศน์กับทางค่ายทีวีบี (TVB)
| พ> ศ. | ชื่อละครภาษาจีน (ภาษาอังกฤษ) | ชื่อละครภาษาไทย |
| --- | --- | --- |
| 2522 | 楚留香 (Chor Lau Heung 1979) | ชอลิ้วเฮียง |
|  2523 | 上海灘（The Bund I） | เจ้าพ่อเซี่ยงไฮ้ |
|  2523 | 上海灘續集 (The Bund II) | เจ้าพ่อเซี่ยงไฮ้ ภาค2 |
|  2523 | 衝擊 (The Adventurer's 1980) | รักพยาบาท |
| 2524 | 風雨晴 (Come Rain Come Shine 1981) | มรสุมสายรุ่ง |
| 2525 | 七彩如來神掌 (THE BUDDHA'S MAGIC PALM 1982) | ฤทธิ์ฝ่ามืออรหันต์ |
| 2525 | 天龍八部 (Demi-Gods and Semi-Devils) | 8 เทพอสูรมังกรฟ้า |
| 2526 | 阿茂揸枪 | เจ้าพ่อพยัคฆ์ร้าย |
| 2527 | 決戰玄武門 (The Foundation 1984) |  ยุทธจักรชิงจ้าวบัลลังค์  |
| 2527 | 鹿鼎記 (The Duke of Mount Deer 1984) | จอมยุทธอุ้ยเสี่ยวป้อ |
| 2527 | 香江花月夜 (Summer Kisses, Winter Tears 1984) | ชะตา ชีวิต |
| 2528 | 雪山飛狐 (The Flying Fox of Snowy Mountain 1985) | จิ้งจอกภูเขาหิมะ |
| 2529 | 陸小鳳之鳳舞九天 (The Return of Luk Siu-fun 1986) | เล็กเสี่ยวหงส์ |

ละครโทรทัศน์ ค่ายTTV ไต้หวัน
| พ> ศ. | ชื่อละครภาษาจีน (ภาษาอังกฤษ) | ชื่อละครภาษาไทย |
| --- | --- | --- |
| 2529 | 《新絕代雙驕 1986》 飾 江小魚 | เซียวฮื้อยี้ |

ละครโทรทัศน์ ค่ายViuTV
| พ> ศ. | ชื่อละครภาษาจีน (ภาษาอังกฤษ) | ชื่อละครภาษาไทย |
| --- | --- | --- |
| 2562 | 《退休女皇 2019》 | ราชินีปลดเกษียณ |
แหล่งข้อมูล

จิ่ง ไต้อิง ที่ซินล่างเวย์ปั๋ว (ในภาษาจีน)
หลี่ หมิง
ประวัติ > ชีวิตช่วงแรก (พ.ศ. 2509-2527)

บรรพบุรุษของหลี่หมิงเป็นชาวจีนแคะ (客家) ที่เดิมมีพื้นเพอาศัยในเขตเหม่ยเชี่ยน (梅县区) เมืองเหมยโจว (梅州市) มณฑลกวางตุ้ง (廣東省) ประเทศจีน
พ่อของหลี่หมิงมีชื่อว่า หลี่ซินเฉิง เขามีเชื้อสายจีน-อินโดนีเซีย จบการศึกษาในระดับปริญญาตรีที่มหาวิทยาลัยปักกิ่งในปีพ.ศ. 2493 (1950) ปู่ของหลี่หมิงเป็นเจ้าหน้าที่กองทัพอากาศก๊กมินตั๋ง ต่อมาพ่อของเขาได้ไปทำงานในอำเภอซีเฉิง (西城區) เป็นเขตที่ตั้งอยู่ทางตะวันตกของใจกลางเมืองกรุงปักกิ่งและได้พบรักกับแม่ของเขาที่อาศัยอยู่ที่นั้นในซอยแกะ (羊肉胡同) ในเขตชานเมืองของกรุงปักกิ่ง และเป็นบ้านเกิดของหลี่หมิง
หลี่หมิง มีชื่อเดิมว่า หลี่เจี่ย (黎捷) เกิดเมื่อวันที่ 11 ธันวาคม พ.ศ. 2509 (1966) ที่กรุงปักกิ่งประเทศจีนและเป็นลูกโทน พอเขาเกิดได้ไม่นานพ่อของเขาได้ย้ายไปทำงานที่ประเทศฮ่องกงจนสร้างตัวได้และมีฐานะร่ำรวย ต่อมาในปีพ.ศ. 2513 (1970) เมื่อหลี่หมิง อายุได้ 4 ขวบคุณแม่ก็ได้พาเขาย้ายตามคุณพ่อไปอยู่ที่ฮ่องกง
แต่แล้วในปีพ.ศ. 2523 (1980) ในขณะที่หลี่หมิง อายุได้ 14 ปี พ่อและแม่ของเขาได้ทำการหย่ากันและหลี่หมิงอยู่ในความดูแลของคุณพ่อ เหตุการณ์นี้ได้สร้างความเสียใจให้แก่หลี่หมิงเป็นอย่างมาก และเพื่อที่จะบรรเทาผลกระทบทางด้านจิตใจของหลี่หมิง คุณพ่อของเขาได้ส่งตัวเขาไปยังสหราชอาณาจักรเพื่อศึกษาต่อที่โรงเรียนมัธยมปรินซ์ตัน (King's Way Princeton College) ซึ่งเป็นวิทยาลัยที่ตั้งอยู่ที่เซาท์วาร์ค (Southwark) ในย่านเลวิแชม (Lewisham) ที่ ลอนดอน สหราชอาณาจักร จนถึงปีพ.ศ. 2527 (1984) หลี่หมิงในวัย 18 ปี ได้ศึกษาจนจบในระดับชั้นม.6 และไม่ได้ศึกษาต่อในระดับปริญญาตรี เพราะโรคไซนัสอักเสบที่เขาเป็นอยู่ เป็นสาเหตุที่ทำให้เขาต้องกลับไปที่บ้านพักแถวจิมซาจุ่ยในฮ่องกงเพื่อทำการรักษา
ประวัติ > ยุคทอง (พ.ศ. 2533-2540)

ผลงานละครสุดฮิตเรื่อง มรสุมสายเลือด (Challenge of Life 1990) ออนแอร์ลงสู่จอเป็นละครดราม่าเข้มข้นโดยที่เขาได้แสดงฝีมือประชันบทบาทกับหลิวชิงหวิน, หลีเหม่ยเสียน และ หลอฮุ่ยเจียน ซึ่งผลงานละครเรื่องนี้ได้รับการตอบรับจากผู้ชมดีมาก จนมาถึงผลงานละครที่ทำให้เขาเริ่มเข้าสู่ยุคทองทางด้านการแสดงจอแก้วและเป็นคู่ขวัญกับดาราสาวชื่อดังในยุคนั้น อย่าง โจว ไห่เม่ย ในเรื่อง ย้อนรักรอยอดีต (Cherished Moments 1990) และยังเป็นผลงานที่ทำให้ทั้งคู่พบรักกัน หลังจากที่โจวไห่เม่ยเพิ่งเลิกรา กับหลี่ เหลี่ยงเหว่ย มาได้สักพักจนเธอได้มาพบรักกับหลี่หมิงจากการเล่นละครร่วมกันในเรื่องนี้ จนมาถึงละครที่ทำให้ทั้งสองยิ่งดังระเบิดกับผลงานเรื่องถัดมาที่ทั้งคู่ได้แสดงร่วมกันอีกครั้งในเรื่อง เพื่อนรักเพื่อนแค้น (The Breaking Point 1991)  หลังจากละครเรื่องนี้เขาได้ก้าวขึ้นเป็นพระเอกยอดนิยมแถวหน้าคนหนึ่งของทางของค่ายทีวีบี และเป็นช่วงที่เขามีชื่อเสียงโด่งดังกับผลงานเพลงของเขาที่มีอัลบั้มออกมาอย่างต่อเนื่องและประสบความสำเร็จทุกอัลบั้มจนได้รับฉายาว่าเป็นหนึ่งใน จตุรเทพ ของวงการนักร้องฮ่องกง ร่วมกับ หลิวเต๋อหัว, กัวฟู่เฉิง และ จางเซียะโหย่ว ทั้งสี่คนเป็นขวัญใจวัยรุ่นหนุ่มสาวในยุคนั้นเป็นอย่างมาก และแน่นอนว่าเมื่อผลงานเพลงประสบความสำเร็จทำให้ผลงานทางด้านละครก็ต้องลดลงตามไปด้วยเพราะเขาไม่ค่อยมีเวลารับเล่นละคร แต่ก็ยังพอมีผลงานที่ประสบความสำเร็จอยู่บ้าง เช่น เทพบุตรผู้พิชิต (The Legendary Ranger 1993) ที่รับบทนำประกบกับนักแสดงสาวสวยในยุคนั้นมากมาย อย่าง หลี่ เจียซิน, จู อิน, หง ซิน และ นักร้องสาวดาวรุ่งดวงใหม่ หวัง จิงเหวิน แต่ทว่าละครเรื่องนี้กลับไม่ประสบความสำเร็จเท่าเรื่อง  เพื่อนรักเพื่อนแค้น เพราะเนื้อหาของบทละครที่อ่อนนั่นเอง
หลังจากละครเรื่องนี้หลี่หมิงกลับมีชื่อเสียงโด่งดังไปทางด้านผลงานเพลงมากกว่าและต่อมาหลังจากหมดสัญญาการเป็นนักแสดงกับทางสถานีโทรทัศน์ทีวีบีเขาก็หันไปเอาดีทางด้านภาพยนตร์อย่างเต็มตัวควบคู่ไปกับการร้องเพลง (ซึ่งในความเป็นจริงเขาเคยผ่านการเล่นภาพยนตร์มาบ้างแล้วและประสบความสำเร็จในระดับหนึ่ง) ส่วนละครเรื่องสุดท้ายกับทางค่ายทีวีบีในปีพ.ศ. 2537 (1994) คือเรื่อง สวัสดีคุณครู  (Class of Distinction 1994) ที่ประกบกับนักแสดงหน้าใหม่มากมาย อย่าง ซุนซวน, จูเจี้ยนจวิน และ หลีฉีหง หลังจากหันหลังให้กับการเล่นละครก็ประเดิมการแสดงภาพยนตร์เรื่อง รันชายเดียวในหัวใจ (仙人掌 1994) เป็นภาพยนตร์ที่ฉายเฉพาะในฮ่องกง  ตามด้วยผลงานภาพยนตร์ที่ได้รับความนิยมเรื่อง ผู้หญิงข้าใครอย่าแตะ ภาคพิเศษ (Love And The City , 都市情緣 1994) และ นักฆ่าตาชั้นเดียว (墮落天使 1995) จนมาถึงผลงานที่เขาได้ร่วมแสดงนำกับราชินีจอเงิน อย่าง จางม่านอวี้ ในภาพยนตร์รักโรแมนติก เรื่อง เถียน มี มี่ 3650 วันรักเธอคนเดียว (甜蜜蜜 1996) ผลงานการกำกับของ ปีเตอร์ ชาน โดยใช้เพลงเถียนมี่มี่ ของ เติ้ง ลี่จวิน เป็นเพลงประกอบภาพยนตร์ เมื่อออกฉายได้กลายเป็นหนังที่ได้รับความสำเร็จอย่างท่วมท้นทั้งรายได้และรางวัล จนปีต่อมานิตยสารไทม์ จัดให้เป็นภาพยนตร์แนวรักโรแมนติกที่ดีที่สุดเป็นอันดับสองของโลกในปีพ.ศ. 2540 (1997) ตามต่อด้วยผลงานเรื่อง คนตัดคนภาคพิเศษ ตอน กำเนิดเกาจิ้ง (賭神三之少年賭神 1997) และ ชีวิตข้า...ขอกล้าที่จะรัก (半生緣 1997) ซึ่งทั้งสองเรื่องก็ได้รับความนิยมมากเช่นกัน
ประวัติ > ผลงานในยุคหลัง (พ.ศ. 2541-ปัจจุบัน)

หลังจากที่ฮ่องกงได้เปลี่ยนแปลงการปกครองจากอังกฤษกลับคืนสู่ประเทศจีน เมื่อวันที่ 1 กรกฎาคม พ.ศ. 2540 (1997) วงการบันเทิงฮ่องกงก็ค่อย ๆ เริ่มเข้าสู่ยุคตกต่ำในตลาดเอเชียมาตั้งแต่นั้น โดยถูกส่วนแบ่งการตลาดเอเชียกับทั้งภาพยนตร์และละครซีรีส์จากประเทศอื่น ๆ เช่น ไต้หวัน, จีน และเกาหลี โดยเฉพาะภาพยนตร์และซีรีส์เกาหลี ในตอนนั้นสามารถไปตีตลาดนอกประเทศเกาหลีได้สำเร็จและไปดังในหลาย ๆ ประเทศในแถบเอเชีย และเกิดกระแสฟีเวอร์ดาราเกาหลีขึ้นมาแทนโดยเฉพาะในประเทศไทย เป็นผลทำให้ทั้งภาพยนตร์และละครดังในฮ่องกงหลายเรื่องไม่ได้ไปแพร่หลายตามตลาดเอเชีย และถึงแม้จะมีผลงานดังในฮ่องกงบางเรื่องได้นำออกสู่ตลาดเอเชีย แต่ก็ไม่ได้รับความนิยมหรือประสบความสำเร็จเหมือนดั่งในอดีตอีกเลย
ถึงแม้จะมีผลกระทบดังกล่าว แต่สำหรับชาวฮ่องกงยังคงให้ความนิยมในตัวของ หลี่หมิง เหมือนเดิม ผลงานภาพยนตร์ในยุคหลัง ๆ ของเขาที่ยังคงประสบความสำเร็จในฮ่องกงและในบางประเทศมีหลายเรื่อง เช่น คนบินตอร์ปิโด (神偷次世代 2000), นักฆ่า ล่าทะลุมิติ (天使夢 2000), ฝ่าเกมรักกับดักอันตราย (不死情謎 2001), อารมณ์ อาถรรพณ์ อาฆาต (三更 2002), อึดคู่อันตราย (雙雄 2003), ปิดตำนานสองคนสองคม (無間道III終極無間 2003), 7 กระบี่เทวดา (七劍 2005), จอมใจบัลลังก์เลือด (江山美人 2008), 5 พยัคฆ์พิทักษ์ซุนยัดเซ็น (十月圍城 2009) และ มังกรสร้างชาติ (建國大業 2009) เป็นต้น และในปีพ.ศ. 2558 (2015) ภาพยนตร์เรื่อง  หยางกุ้ยเฟย สนมเอกสะท้านแผ่นดิน (Lady of the Dynasty 2015) ได้สร้างความเกรียวกราวเป็นอย่างมากเมื่อมีฉากอีโรติกที่เขามีเซ็กซ์บนหลังม้าอันแสนเร่าร้อนกับดาราสาวฟ่าน ปิงปิง จนถูกกองเซ็นเซอร์ของจีนตัดฉากนี้ออกไป
หลังจากที่โลดแล่นกับผลงานภาพยนตร์อยู่นาน แต่แล้วในปีพ.ศ. 2561 (2018) หลี่หมิงได้กลับไปร่วมงานแสดงละครกับทางสถานีโทรทัศน์ทีวีบีอีกครั้งหลังจากที่เขาไม่ได้ร่วมงานกับทางค่ายทีวีบีมานานถึง 24 ปี โดยประเดิมกับผลงานละครเรื่องสยบฟ้าพิชิตปฐพี (ever night 2018) และมีผลงานแนวสากลแอ็คชั่น ตามมาอีกเรื่อง คือ เทพบุตรล่าล้างทรชน (Overseas security officer 2018) โดยรับบทเป็น เว่ยเทียน อดีตเจ้าหน้าที่ปฏิบัติการณ์พิเศษคุ้มครองคนระดับวีไอพี (VIP) ที่ไปมีส่วนร่วมในภารกิจระดับชาติ ร่วมแสดงกับ หลี่ไคซิน และ หยางเล่อ
ผลงานด้านการแสดง > ละครโทรทัศน์ค่ายทีวีบี

| ปีพ> ศ. (ค.ศ.) | ชื่อละครไทย (ภาษาอังกฤษ) | ชื่อละครภาษาจีน | หมายเหตุ |
| --- | --- | --- | --- |
| 2561 (2018) | เทพบุตรล่าล้างทรชน (Overseas security officer) | 莫語者 |  |
| 2561 (2018) | สยบฟ้าพิชิตปฐพี (ever night 2018) | 將夜 |  |
| 2537 (1994) | สวัสดีคุณครู (Class of Distinction) | 阿SIR早晨 |  |
| 2536 (1993) | เทพบุตรผู้พิชิต (The Legendary Ranger) | 原振俠 |  |
| 2534 (1991) | เพื่อนรักเพื่อนแค้น (The Breaking Point) | 今生無悔 |  |
| 2533 (1990) | มรสุมสายเลือด (Challenge of Life) | 人在邊緣 |  |
| 2533 (1990) | ย้อนรักรอยอดีต  (Cherished Moments) | 回到未嫁時(挑戰未來) |  |
| 2533 (1990) | พายุแห่งชีวิต (Period of Glory) | 風雲時代 | ละครไต้หวันค่ายCTV |
| 2532 (1989) | โจวเสียนนักร้องเสียงทอง (Song Bird) | 天涯歌女 |  |
| 2532 (1989) | กลับเมืองจีนดีกว่า (Yankee Boy) | 回到唐山 |  |
| 2532 (1989) | จอมทัพจิ้นบุ้นกง (Chun Mun Kong Chuen Kei) | 晋文公傳奇 | ไม่ได้ออนแอร์ลงจอในฮ่องกง |
| 2531 (1988) | ศึกชิงบัลลังก์ (Bing Kuen) | 兵權 |  |
| 2531 (1988) | คู่รักมฤตยู (Deadly Lovers) | 夺命情人 1988 | ภาพยนตร์โทรทัศน์ 53 นาที |
| 2531 (1988) | ทำไมเป็นแค่เพือน (A Friend in Need) | 飛越霓裳 |  |
| 2530 (1987) | ศักดิ์ศรีลูกผู้ชาย (Foundlings Progress) | 男兒本色 | เป็นละครเรื่องแรกของ หลี่หมิง |
| 2529 (1986) | ชีวิตคนเมือง (City Japes) | 城市故事 1986 | เป็นซิทคอม |
| 2529 (1986) | สายรักสายสัมพันธ์ (She’s not my mother) | 母與子 1986 | ภาพยนตร์โทรทัศน์ 60 นาที |
แหล่งข้อมูลอื่น

หลี่ หมิง ที่อินเทอร์เน็ตมูวีเดตาเบส
หลี่ หมิง ที่ซินล่างเวย์ปั๋ว (ในภาษาจีน)
A Music
Leon Lai Family (Hong Kong) 黎明家族 (香港) - fansite
Leon Family (Taiwan) เก็บถาวร 2006-04-25 ที่ เวย์แบ็กแมชชีน - fansite
Leon Lai Fans Club 黎明之友 เก็บถาวร 2009-07-07 ที่ เวย์แบ็กแมชชีน - fansite
Leon at UNICEF
| ด ค กจตุรเทพ |
| --- | --- |
ฮ่องกง:  หลิว เต๋อหัว  หลี่ หมิง  กัว ฟู่เฉิง  จาง เสฺวโหย่ว 
ไต้หวัน:  หลิน จื้ออิ่ง  ทาเกชิ คาเนชิโระ  ซู โหย่วเผิง  อู๋ ฉีหลง
ชี เหม่ยเจิน

| ชี เหม่ยเจิน |
| --- | --- |

สารนิเทศภูมิหลัง
เกิด: วันที่ 5 มกราคม พ.ศ. 2505 (63 ปี) ชีเหม่ยเจิน ฮ่องกง
คู่สมรส: "เหมียวเฉียวเหว่ย" (พ.ศ. 2533-ปัจจุบัน)
อาชีพ: นักแสดง
ปีที่แสดง: -ปีพ.ศ. 2525-2533 -ปีพ.ศ. 2551-ปัจจุบัน
ผลงานเด่น: -บท "เย่ว์หลิงซัน" เรื่อง "กระบี่เย้ยยุทธจักร" (พ.ศ. 2527) -บท "ฮูหยินหู" เรื่อง "จิ้งจอกภูเขาหิมะ" (พ.ศ. 2528) -บท "สมเด็จ พระมเหสีเจิน" เรื่อง 13 ฮ่องเต้ตำนานจักรพรรดิราชวงศ์ชิง (พ.ศ. 2535)
สังกัด: ทีวีบี
ฐานข้อมูล
IMDb
ชีเหม่ยเจิน (จีน:戚美珍) มีชื่อภาษาอังกฤษว่า "เจมี่ ชี" (อังกฤษ:Jaime Chik) เป็นนักแสดงหญิงชาวฮ่องกงที่มีชื่อเสียง คนหนึ่งในยุค 80s บทบาทที่เธอได้รับมักจะเป็นนางรองมากกว่านางเอก แต่ในอดีตด้วยใบหน้าที่คล้ายลูกครึ่งของเธอ และยังเป็นนักแสดงหญิงที่แต่งตัวขึ้นทั้งแนวสากล และชุดจีนโบราณ จึงทำให้เธอได้รับการยกย่องว่าเป็นหนึ่งในนักแสดงหญิงที่สวยที่สุดของ "สถานีโทรทัศน์ทีวีบี"
ชีเหม่ยเจิน จัดเป็นนักแสดงหญิงสาวสวยแห่งยุค 80s ที่ส่วนใหญ่จะได้รับบทเป็นนางรองมากกว่านางเอก ในยุคสมัยนั้นถือได้ว่าเธอเป็นนักแสดงหญิงที่มีใบหน้างดงามมากคนหนึ่ง ด้วยมีใบหน้าที่ดูเป็นลูกครึ่ง และดวงตาที่กลมโต บางสื่อตั้งฉายาให้เธอว่าเป็น "แหม่ม ไชนีส" แม้ผลงานช่วงแรก ๆ ของเธอจะอาศัยใบหน้าเป็นจุดขายเพียงอย่างเดียว เพราะฝีมือการแสดงยังไม่ดีนัก แต่ต่อมาก็ได้รับการฝึกฝีมือการแสดงกับดาราดัง ๆ รุ่นพี่ ๆ ที่เคยเป็นตัวประกอบมาก่อนอย่าง โจวเหวินฟะ เยิ่นต๊ะหัว และ หลี่ เหลี่ยงเหว่ย ทำให้ฝีมือการแสดงของเธอดีขึ้นมาได้ และแน่นอนว่า ตั้งแต่นั้นไม่ว่าจะเป็นละครแนว กำลังภายใน หรือละครแนว แนวสากล เธอก็ทำได้ดีกับบทบาทที่เธอได้รับ เธอมีผลงานที่ดังน้อยเรื่อง เมื่อเทียบกับนักแสดงสาวคนอื่นในยุคเดียวกันกับเธอ และบทบาทที่คอหนังฮ่องกงจดจำเธอได้มากที่สุด คือการรับบทนางรอง "เย่ว์หลิงซัน" ในละครเรื่อง กระบี่เย้ยยุทธจักร เวอร์ชันในปีพ.ศ. 2527 ที่มีผู้คนจดจำเธอได้มากกว่านางเอกของเรื่อง คือ เฉิน ซิ่วจู เสียอีก
ในปีพ.ศ. 2533 เธอได้แต่งงานกับ "เหมียวเฉียวเหว่ย" ซึ่งเป็นนักแสดงชายชื่อดังในกลุ่ม "5 พยัคฆ์ทีวีบี" ของยุค 80s และหลังจากนั้นเธอได้ถอนตัวออกจากวงการ เพื่อไปช่วยธุรกิจแว่นตา ของสามี ที่ทำธุรกิจร่วมกับครอบครัวของเธอและยังมียี่ห้อแว่นตาเป็นของตัวเอง จนธุรกิจประสบความสำเร็จมากมายทำให้ทั้งคู่กลายเป็นเศรษฐีผู้ร่ำรวย อีกทั้งเธอก็ยังเป็นแม่ของลูก 2 คน อีกด้วย
ในปีพ.ศ. 2545 ครอบครัวของเธอได้ตัดสินใจเซ้งธุรกิจแว่นตาให้ชาวออสเตรเลีย แล้วกลับเข้าวงการอีกครั้งในปีพ.ศ. 2551 มาจนถึงปัจจุบัน ถึงแม้ว่าจะหมดยุคทองของเธอไปนานแล้วก็ตาม
ประวัติ

ชีเหม่ยเจิน เกิดเมื่อวันที่ 5 มกราคม พ.ศ. 2505 ที่ฮ่องกง ในครอบครัวที่อบอุ่นและมีฐานะร่ำรวย ทางบ้านของเธอเปิด "ธุรกิจแว่นตา" ในวัยเด็กเธอมีเพื่อนบ้านใกล้เคียง อย่าง โจวซิงฉือ ต่อมา โจวซิงฉือได้รู้จักกับพี่ของเธอ และสนิทกันทำให้ ชีเหม่ยเจิน กลายเป็นน้องสาวที่แสนดีของเขา คนหนึ่ง 
ต่อมาเมื่อเธอจบการศึกษาระดับมัธยมต้นที่โรงเรียนมัธยมศึกษา เซียงต้าว (Xiangdao) แล้วเธอได้เข้าเรียนต่อในระดับมัธยมศึกษาตอนปลายที่โรงเรียนมัธยมศึกษาคาทอลิก หมิงหยวน (Mingyuan) หลังจากที่เธอเรียนจบม.6 แล้ว เธอได้ไปสมัครเรียนการแสดงที่โรงเรียนสอนการแสดงของสถานีโทรทัศน์ทีวีบี ในรุ่นที่ 10 ในปีพ.ศ. 2524
โดยในรุ่นเดียวกับเธอมี หลิวเต๋อหัว เหลียง เจียฮุย และ อู๋เจียลี่ ว่ากันว่า..ในช่วงที่เธอกำลังเรียนการแสดงอยู่นั้น ด้วยใบหน้าที่สวยโดดเด่นกว่าคนอื่นในรุ่นเดียวกัน ทำให้ครูสอนการแสดงชื่นชอบและผลักดันเธอเป็นอย่างมาก เธอใช้เวลาเรียนประมาณ 1 ปี หลังจากเรียนจบเธอก็ได้เซ็นสัญญาเป็นนักแสดงของทางช่อง ทีวีบี โดยทันที
ผลงาน > ละครค่ายทีวีบี

ปีพ.ศ. 2525:-
เรื่อง "เขย่าเหลี่ยมเซียน" (You only live twice 1982 :飞越十八层)
เรื่อง "ยอดรักนักแข่ง หรือ ยอดรักนักสู้" (The Roller Coaster 1982 :过山车)
เรื่อง "ฤทธิ์ฝ่ามืออรหันต์" (七彩如來神掌 THE BUDDHA'S MAGIC PALM 1982)
ปีพ.ศ. 2527:-
เรื่อง "กระบี่เย้ยยุทธจักร" (The Smiling, Proud Wanderer 1984 :笑傲江湖)
เรื่อง "ศึกชิงจ้าวยุทธจักร" (The Sacred Commandment 1984 :武林圣火令)
ปีพ.ศ. 2528:-
เรื่อง "จิ้งจอกภูเขาหิมะ" [The Flying Fox of Snowy Mountain 1985 :雪山飛狐)
เรื่อง "ขุนศึกตระกูลหยาง" (The Yang's Saga 1985 :楊家將)
เรื่อง "ขวัญใจโปลิส" ภาค2 (Police Cadet '85 :新扎师兄续集)
ปีพ.ศ. 2529:-
เรื่อง "หลินชง แห่งเขาเหลียงซาน" (The Unyielding Master Lim 1986 :林沖)
เรื่อง "พลังหนุ่มใจเพชร" (The Turbulent Decade 1986 :黃金十年)
ปีพ.ศ. 2530:-
เรื่อง "ขุนพลเจิ้งเฉินกง" (郑成功 1987)
เรื่อง "กระบี่มังกรหยก" (The Dragone Sword 1987 :天龙神剑)
เรื่อง "ตำนานอักษรกระบี่" (The Legend of the Book and the Sword 1987 :书剑恩仇录)
ปีพ.ศ. 2531:-
เรื่อง "คนปาบ" (Behind Silk Curtains 1988 :大都會)
เรื่อง "เดชเซียวฮื่อยี้" (Two Most Honorable Knights 1988 :绝代双骄)
ปีพ.ศ. 2552:-
เรื่อง "หักเหลี่ยมตระกูลโหด" (Born Rich 2009 :金钱诱罪) หนังปี 2009 นำแสดงโดย หลี่เหลี่ยงเหว่ย, หลอเจีย เหลียง, หม่าเต๋อจง, ชิเหม่ยเจิน, หยวนหย่งอี๋
ผลงาน > ละครไต้หวัน

ปีพ.ศ. 2531:-
เรื่อง "ลิขิตรักไม่อาจกั้น" (Love is priceless 1988 :飞跃云裳)
ผลงาน > ละครค่ายเอทีวี

เรื่อง "เถื่อนทรนง" (The Street Cherry Blossom 1989 :野櫻花)
เรื่อง "เลือดรักเลือดแค้น" (Heaven's Retribution 1990 :還看今朝)
เรื่อง "13 ฮ่องเต้ตำนานจักรพรรดิราชวงศ์ชิง" (The Rise and Fall of Qing Dynasty :滿清十三皇朝)
แหล่งข้อมูล

ชี เหม่ยเจิน ที่อินเทอร์เน็ตมูวีเดตาเบส
ชี เหม่ยเจิน ที่ฮ่องกงมูวีเดตาเบส
พัชร์ลิตา จิระพิทักษ์ชัย

| พัชร์ลิตา จิระพิทักษ์ชัย |
| --- | --- |
เกิด: 1 ตุลาคม พ.ศ. 2538 (29 ปี) ภัทรานิษฐ์ คำกำพุด
ส่วนสูง: 165 เซนติเมตร
อาชีพ: นักแสดง นางแบบ
ปีที่แสดง: (2559 - ปัจจุบัน)
ผลงานเด่น: ชุดา - เรือมนุษย์ (2562)    เฟื่องรัตน์ - เจ้าสัวมั่วนิ่ม (2562) ธิดา/หมวดธิดารัตน์ - ปล้นลอยฟ้า (2565)   กุ้งเสียบ - เขยบ้านไร่ สะใภ้ไฮโซ (2565)
สังกัด: สถานีโทรทัศน์สีกองทัพบกช่อง 7 (2560–2564)
พิฆเนศวร: นักแสดงสร้างสรรค์ผลงานดีเด่น พ.ศ. 2565 - เขยบ้านไร่ สะใภ้ไฮโซ
พัชร์ลิตา จิระพิทักษ์ชัย ชื่อเดิม ภัทรานิษฐ์ คำกำพุด (ชื่อเล่น: ไหมแพร) (เกิดเมื่อวันที่ 1 ตุลาคม พ.ศ. 2538) เป็นนักแสดงและนางแบบชาวไทยสังกัดสถานีโทรทัศน์สีกองทัพบกช่อง 7เกิดที่จังหวัดนครราชสีมา
ประวัติ

พัชร์ลิตา จิระพิทักษ์ชัย ชื่อเดิม ภัทรานิษฐ์ คำกำพุด ชื่อเล่น ไหมแพร เกิดเมื่อวันที่ 1 ตุลาคม พ.ศ. 2538 เกิดที่จังหวัดนครราชสีมา เป็นบุตรสาวคนโต ในจำนวนพี่น้อง 3 คน มีบิดาและมารดาเป็นคนเชื้อชาติไทยและสัญชาติไทยนับถือศาสนาพุทธ ปัจจุบันศึกษาต่อที่กรุงเทพมหานคร จบการศึกษาโรงเรียนมัธยมที่โรงเรียนสุรนารีวิทยาชั้นมัธยมศึกษาปีที่ 6 สำเร็จการศึกษาระดับปริญญาตรีที่กรุงเทพมหานครคณะบริหารธุรกิจ มหาวิทยาลัยหอการค้าไทย
พัชร์ลิตาหรือชื่อเดิมภัทรานิษฐ์เริ่มเข้าสู่วงการบันเทิงไทย มีโอกาสเข้าร่วมประกวดเวทีเจมาร์ทสมาร์ททีน ปี 2556 ที่โคราช ได้รางวัลชนะเลิศ และภายหลังได้โอกาสเข้าร่วมประกวดยูทีฟ เฟรชชี่ไอดอล ปีที่ 5 ผู้ที่ผ่านเข้ารอบ 15 คนสุดท้าย ต่อมาได้มีโอกาสถ่ายแบบเดินแฟชั่นโชว์และถ่ายโฆษณาต่าง ๆ เมื่อในปี 2559 ได้มีโอกาสเข้าร่วมประกวดเวทีนางสาวไทยประจำปี 2559 โดยผ่านเข้ารอบ 10 คนสุดท้าย ภายหลังได้โอกาสลงนามสัญญาในฐานะนักแสดงสังกัดสถานีโทรทัศน์สีกองทัพบกช่อง 7 มีผลงานละครเรื่อง หวานใจนายหุ่นยนต์, รักสุดปลายนวม 
ในปี 2562 มีผลงานละครเรื่อง เรือมนุษย์ เป็นละครรีเมคที่นำมากลับมาสร้างใหม่และเป็นที่รู้จักกันในบทบาท ชุดา ภรรยาของ เดช พงษ์สุภาพ
ผลงาน > ละครโทรทัศน์

ในฐานะนักแสดงอิสระ
| ปี | เรื่อง | บทบาท | ออกอากาศ |
| --- | --- | --- | --- |
| 2559 | Part Time The Series วัยกล้าฝัน | มิ้น | ช่อง 9 |

ละครโทรทัศน์ทั้งหมดด้านล่างนี้ออกอากาศทางช่อง 7 เอชดี
| ปี | เรื่อง | บทบาท |
| --- | --- | --- |
| 2560 | หวานใจนายหุ่นยนต์ | หญ้าหวาน |
| 2561 | รักสุดปลายนวม | การะเกด (ครูเกด) |
| 2562 | เรือมนุษย์ | ชุดา พงษ์สุภาพ (ชุดา) |
| 2562 | มาดามบ้านนา | แพตตี้ |
| 2562 | เจ้าสัวมั่วนิ่ม | เฟื่องรัตน์ |
| 2563 | คุณชายตำระเบิด | ลิลลี่ |
| 2563 | มรดกผีดก | อ๋อย |
| 2564 | ปล้นลอยฟ้า | ร.ต.ต.ธิดารัตน์ / ธิดา (หมวดธิดารัตน์) |
| 2565 | เขยบ้านไร่ สะใภ้ไฮโซ | กุ้งเสียบ |
| 2566 | เพลิงไพร | กวาง |
| 2566 | สาวใช้ดิลิเวอรี | นิชารัศมิ์ |
| 2568 | ทุกอณูฤทัย | ท่านหญิงเเขไข |
| 2568 | ลางปริศนา |  |
ผลงาน > ละครโทรทัศน์ > ละครสั้น

ฟ้ามีตา ตอน เสียหมา รับบทเป็น สวย (ออกอากาศวันที่ 11 มีนาคม พ.ศ. 2566)
แหล่งข้อมูลอื่น

พัชร์ลิตา จิระพิทักษ์ชัย ที่อินสตาแกรม
เทศกาลภาพยนตร์นานาชาติเบอร์ลิน

| --- | --- |
Berlinale Palast ระหว่างแบร์ลีนาเลอ 2017
สถานที่: เบอร์ลิน ประเทศเยอรมนี
ก่อตั้ง: ค.ศ. 1951
ล่าสุด: ค.ศ. 2021
รางวัล: หมีทองคำ, หมีเงิน
ผู้กำกับศิลป์: Carlo Chatrian
ลำดับภาพยนตร์: 441 เรื่อง (945 รอบ) ใน ค.ศ. 2014
เว็บไซต์: berlinale.de
ครั้งที่ 72 ครั้งที่ 71
เทศกาลภาพยนตร์นานาชาติเบอร์ลิน (เยอรมัน: Internationale Filmfestspiele Berlin) หรือที่เรียกกันว่า แบร์ลีนาเลอ (Berlinale; ล้อชื่อบีเยนนาเลที่เวนิส) เป็น 1 ใน 3 เทศกาลภาพยนตร์ชั้นนำ เคียงข้างเทศกาลที่เวนิสและกาน เทศกาลนี้จัดเป็นประจำในเดือนกุมภาพันธ์ของทุกปีที่กรุงเบอร์ลิน ประเทศเยอรมนี ตั้งแต่ ค.ศ. 1951 คณะกรรมการของเทศกาลให้ความสำคัญเป็นพิเศษในการนำเสนอภาพยนตร์จากทุกภูมิภาคในโลก
รางวัลหลักของเทศกาลนี้ชื่อว่า "หมีทองคำ" (ก็อลเดอเนอร์แบร์) และ "หมีเงิน" (ซิลเบอร์เนอร์แบร์) (หมีเป็นสัญลักษณ์ของเบอร์ลิน) รางวัลหมีทองคำเป็นรางวัลสำหรับภาพยนตร์ยอดเยี่ยม (Best Motion Picture) และรางวัลหมีทองคำเกียรติยศป็นรางวัลสำหรับผู้ที่อุทิศชีวิตให้แก่ภาพยนตร์ (Lifetime Achivement) ส่วนรางวัลหมีเงินมอบให้แก่สาขาย่อยอื่น ๆ เช่น ผู้กำกับยอดเยี่ยม นักแสดงยอดเยี่ยม ฯลฯ